Namsbrua

Namsbrua (Gamle Namsen bru) er ei bru som krysser Namsen ved Namsos i Trøndelag. 

Brua er ei buebru i betong med total lengde 219 meter og lengste spenn 52 meter. Seilingshøyden er 9 meter, og brua har i alt 4 spenn. Byggingen startet i 1912 og brua ble åpnet i 1922. Den erstattet fergeforbindelsen over Namsen mellom Strømhyllodden og Høyknesnesset, som hadde vært i drift helt siden rundt 1720. Namsbrua ble i sin tur erstattet av Høyknesbrua i 1978. Namsbrua har i dag funksjon som gang- og sykkelvei.

I 2005 ble ei tredje bru over Namsen åpnet litt lengre vest, Namsosbrua på fylkesvei 769.

Namsbrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.

Referanser

Eksterne lenker 
 
 Johan Brun: Våre bruer. Damm 2003. ISBN 82-496-0760-0
 Namsos kommune: Sævik – Det første kirke- og industri-sted i Namsosområdet

Buebroer
Veibroer i Trøndelag
Veier i Namsos
Fylkesvei 17
1922 i Norge
Broer åpnet i 1922
Kulturminner i Namsos
Fredete byggverk i Trøndelag
Trøndelags samferdselshistorie